साहित्यिक चौपाड़ि मैथिली भाषा-साहित्य कें समर्पित एक अनौपचारिक गोष्ठी अछि, जे प्रायः विगत चारि वर्ष सं ठाम-ठाम निरंतर अपन भाषा-साहित्यक हेतु सक्रिय अछि. चौपाड़िक अग्रिम उपक्रम अछि मैथिलीक सुचर्चित कवि-पत्रकार सुकांत सोम जीक एकल काव्य पाठ. ई आयोजन आलोचक मोहन भारद्वाज जीक स्मृति मे आयोजित अछि. जनतब हो जे ई सुकांत सोम जीक पहिलुक एकल काव्य पाठ थिक. आइ धरि कहियो हिनका कविता पर कहियो विशेष रूप सं गप्प नहि कएल गेल. १९९१ धरि ओ किछु मंच पर अपन कविता पढ़लनि तदुपरांत मंच कें विद्रुपता, गंभीर कविता लेल उपर्युक्त स्थिति आदि कें नहि देखैत स्वयं कें एहि सं फराक कए लेलनि. सुकांत सोमक एखन धरि दू गोट काव्य संकलन प्रकाशित छनि. मैथिली अकादमी सं निज संवाददाता द्वारा आ कुलानंद मिश्र जीक संग एक सहयोगी संकलन भोरक प्रतीक्षा मे. एकरा अतिरिक्त विभिन्न पत्र-पत्रिकादि मे सेहो हिनक कविता प्रकाशित होइत रहलनि अछि. एकरा अतिरिक्त सुकांत सोम एक सुचर्चित पत्रकार सेहो छथि, हिंदी समाचार पत्र आदि कें संग-संग मिथिला दर्शन मे नियमित पत्रकारिता करैत रहलनि अछि. जनतब दी जे एहि आयोजन मे वरेण्य आलोचक मोहन भारद्वाज कें स्मृतिक नमन करबाक संग-संग सुकांत सोम जीक कविता, आ पत्रकारिता पर फ़ैल सं गप्प कएल जाएत. एहि क्रम मे कथाकार अशोक, आलोचक-कवि तारानन्द वियोगी आ टिप्पणीकार भैरव लाल दास अपन बात रखताह. अपनेलोकनि सं विनम्र आग्रह जे एहि आयोजन मे उपस्थित भए आयोजन कें सफल बनाबी. सादर,
About MithilaVad ( मिथिलावाद )
About MithilaVad ( मिथिलावाद )
Subscribe to: Post Comments (Atom)